Media-druk laat ANC spring | Die Vryburger
Media-druk laat ANC spring
May 22, 2013 - Nuus - 4 comments
Mediaberigte regoor Suid-Afrika, waarvan Die Vryburger op die voorpunt was, het blykbaar daartoe aanleiding gegee dat die ANC verplig geword het om die beloofde pakkies vir verarmde blankes te gee.
Die aantal Behoeftige wittes wat twee weke gelede omgekoop is om die ANC konferensie by te woon het nou pakkies ontvang wat selfs komberse insluit.
Die ANC hou vol dat die pakkies nie omkoop geskenke is nie, maar die hele aksie is glo om almal wat arm is in die land, te help.
Die pakkies is glo deur Mathabo Leeto, die uitvoerende burgemeester, van die gebied uitgedeel.
Die mense is egter vertel dit is 'n projek vir armoedeverligting "omdat almal inwoners van Suid-Afrika is".
Meer as 50 verarmde inwoners van die "Sewende Laan-woonbuurt" naby Odendaalsrus, en ook van ander dorpe, is belowe dat hulle nog voor die einde van die jaar hul eie huise gaan ontvang.
Van dié blankes vertel nou dat hulle aangesê is deur amptenare om te verkondig dat hulle nou ANC stemmers is want die ANC gaan vir hulle huise gee.
Die ANC ontken steeds dat die mense omgekoop is.
4 thoughts on "Media-druk laat ANC spring"
Andries May 22, 2013 at 7:54 pm
Dit is met uiterste selfbeheersing dat n mens poog om die ordentlikste taal moontlik te gebruik na jy so n berig lees. Die woede wat in mens opwel is enorm. Wat dink hierdie goed doen hulle? Dit is net om te verneder, niks anders nie. Of is dit nou n geval van waarlik omgee? Om ons mense so te verneder grens aan erge menseregte skendings. Om weerlose mense, wat niks het en soms selfs niks is, so uit te buit is n gruwel. Hierdie arme verarmde blankes is nie deur hulle eie toedoen waar hulle is nie. Hulle is deur die ANC gespuis daarin gedwing. Hierdie armes sal ook enigiets doen net om vandag of more iets te he om te eet. Geen wit burger van hierdie land moet of mag toelaat dat dit gebeur nie. Ons is n klomp slapgatte, niks anders nie. Ons laat dit toe. Waarom kan ons nie self n goeie poging van stapel stuur om hierdie noodgevalle te help nie? Ek het reeds gepoog, maar die verskonings is so groot dat jy dit nie kan glo nie. Iewers erens sal ons moet help. Dis ons mense, ons bloed, dis die land se despote wat hierdie dinge tot gevolg het. Kom ons kyk of ons iets kan doen. Dit gaan net n bietjie moeite verg, maar dit sal die moeite werd wees.
DuP du Plessis May 23, 2013 at 10:36 am
Ek aanvaar dat dit ook maar slegs 'n eenmalige keer is waar die ANC voor die media-druk geswig het, maar dat hulle juis nou die media-dekking hiervan sal misbruik om politieke munt hieruit te slaan.
Gert Pretorius May 23, 2013 at 3:47 pm
Ek stem saam met Andries. Ons is niks anders as 'n spul slapgatte nie. Nee, maar dit is mos maklik. Die spul witmense is mos sommer net plein sleg!!!!!!!!!!!!! Dit is hoekom dit met die Boerevolk gaan soos dit gaan. Kom ons help en skenk uit ons oorvloed aan Volkshulp 2000? Nie een van ons is uitgesluit van sulke elende nie. Nêrens hoor jy van bv. 'n APKerk wat 'n kinderhuis het nie. Die NG kerk stuur liewer kospakkies Zimbabwe toe. Wat gaan met ons mense aan. Gedurende die Winter in die oggend wanneer ek my gesig met heerlike warmwater was dan dink ek aan hoeveel kinders daar is wat nie eers behoorlike slaapplek het nie. Kinders wat 12-13 jaar oud is wat nog nooit in 'n skool was nie! Kom ons help bietjie en die Here sal jou poging verseker seën.